กรุงไทยส่งรถสาขาเคลื่อนที่กระจายทั่วประเทศ
กรุงไทยเปิดตัวรถเคลื่อนที่ 88 คันให้บริการเสริม เหมือนสาขาปกติเบิก-ฝาก-ถอน-โอนทั่วประเทศ
11 มี.ค. 2553

กรุงไทยเปิดตัวรถเคลื่อนที่ 88 คันให้บริการเสริม เหมือนสาขาปกติเบิก-ฝาก-ถอน-โอนทั่วประเทศ
นายอภิศักดิ์ ตันติวรวงศ์ กรรมการผู้จัดการ ธนาคารกรุงไทย กล่าวว่า ได้เปิดตัวรถบริการเคลื่อนที่ 88 คัน ซึ่งให้บริการทางการเงินเหมือนสาขาปกติ ทั้งเปิดบัญชีโดยไม่ต้องกรอกข้อมูล ใช้แต่บัตรประชาชน ทำบัตรเอทีเอ็มใน 10 นาที ฝาก ถอน อัตราแลกเปลี่ยน ออกให้บริการทั่วประเทศ ทั้งในพื้นที่ห่างไกล แหล่งท่องเที่ยว ชุมชน และงานเทศกาลท้องถิ่น เพื่อเพิ่มความสะดวกสบายให้ลูกค้า อย่างไรก็ดี ในช่วงที่มีการชุมนุมประท้วง ธนาคารคงไม่นำรถเข้าไปในบริเวณที่มีการชุมนุม 
“รถเคลื่อนที่จะเป็นการเสริมบริการมากกว่า คงไม่ได้ตั้งเป้าทำกำไร” นายอภิศักดิ์ กล่าว